
Ittas befolyásoltság a közlekedésben
A mai kor rendőrének alaposan felkészültnek kell lennie, ha ittas járművezetővel szemben intézkedik, és szeretné, hogy feladatát jog és szakszerűen hajtsa végre. Az utóbbi évek során változott a büntető törvénykönyv, a szabálysértési törvény valamint az ittas vezetőkre vonatkozó értékhatárok és a bírságösszegek is. A dolgozatom elkészítésekor a közterületi állomány részére két táblázat nyújt segítséget az ittas vezetőkkel való intézkedés segítésére, amely nélkül egy tapasztalatlan rendőr számára nem lenne egyértelmű, hogy miként kell feladatát pontosan ellátnia.
Dolgozatomban röviden bemutatom az ittas vezetéssel kapcsolatos régi törvényeket és azok fejlődését majd összehasonlítom a mostani (2012. évi C. törvény) és a korábbi büntető törvénykönyv (1978. évi IV. törvény) ide vonatkozó tényállását.
Az ittas járművezetéssel szorosan összekapcsolódik az alkohol, amelynek bemutatom társadalmi szerepét, fajtáit, emberi szervezete gyakorolt hatását majd az onnan történő felszívódásának menetét.
Az összegyűjtött statisztikai adatokkal és elemzéssel megpróbálom felvázolni a jelenlegi helyzetet társadalmunk közlekedésében, mind a balesetekre, mind az ittas vezetőkre vonatkozóan.
A munkám végén egy rövid kitekintés keretében bemutatom az Európai Unió államaiban az ittas vezetésre vonatkozó általános szabályozásokat.
Dolgozatomat az ittas vezetésre vonatkozó baleset-megelőzési programok szemléltetésével, majd egy ajánlással zárom.




